সরেজমিনে দেখা গেছে, এবার নিচু জমির তুলনায় উচু জমিতে পাটের ফলন ভাল হয়েছে। মৌসুমের শুরুতে বৃষ্টি ও ঝড়ে অনেকস্থানে পাটের চারা গাছ ক্ষতিগ্রস্থ হয়েছে। আবার নিচু জমিতে বৃষ্টির পানি জমে কোথাও পাট গাছে শেকড় গজিয়ে সোনালী আঁশ ক্ষত্রিগ্রস্থ হচ্ছে। দীর্ঘকাল যাবত পাট উৎপাদনের অভিজ্ঞতার কারণে ফরিদপুরের কৃষকদের মাঝে পাট চাষের প্রতি একপ্রকার দূর্বলতা রয়েছে। এখানকার বিস্তীর্ণ জমিতে পাট চাষ করা হয়। যে হারে বীজ, সার, মজুর ও অন্যান্য খরচ বেড়েছে সেই হারে পাটের দাম বাড়েনি বলে তাদের অভিমত। ন্যায্য মূল্য না পেলে তারা উৎসাহ হারিয়ে ফেলবেন। কৃষি বিভাগের লক্ষমাত্রার হিসাব নিয়েও তাদের সন্দেহ রয়েছে।